Ο **Μάικλ Στάνλεϊ Δουκάκης** (*Michael Stanley Dukakis*, 3 Νοεμβρίου 1933), είναι Ελληνοαμερικανός πολιτικός και δικηγόρος, που υπηρέτησε ως 65ος και ως 67ος Κυβερνήτης της Μασαχουσέτης (1975-1979 και 1983-1991). Ήταν ο Δημοκρατικός υποψήφιος Πρόεδρος των ΗΠΑ στις προεδρικές εκλογές του 1988. Είναι μέλος του Δημοκρατικού Κόμματος.

Επίσης, έχει υπηρετήσει και ως Μέλος της Βουλής των Αντιπροσώπων της Μασαχουσέτης από την 10η και τη 13η περιφέρεια (1963-1971).

Βιογραφία
---------

Γεννήθηκε στη Μασαχουσέτη στις 3 Νοεμβρίου 1933 και είναι γιος του Πάνου Δουκάκη και της Ευτέρπης Μπούκη. Σπούδασε νομικά και ιδιώτευσε ως δικηγόρος. Το 1962 εξελέγη μέλος της βουλής της Μασσαχουσέτης, θέση στην οποία παρέμεινε μέχρι το 1970. Το 1974 έθεσε υποψηφιότητα για την θέση του κυβερνήτη της πολιτείας καταφέροντας να εκλεγεί. Στις επόμενες όμως εκλογές δεν κατάφερε να επιλεγεί ως υποψήφιος του Δημοκρατικού Κόμματος, με αποτέλεσμα να μην διεκδικήσει την επανεκλογή του. Το 1982 όμως επελέγη τελικά πάλι ως υποψήφιος των Δημοκρατικών και κέρδισε τις εκλογές. Στις εκλογές του 1986 συγκέντρωσε σχεδόν το 70% των ψήφων. Η θητεία του έληξε στις 3 Ιανουαρίου 1991 και δεν διεκδίκησε τέταρτη.

Το 1988 ανακοίνωσε την πρόθεση του να διεκδικήσει το χρίσμα των Δημοκρατικών για τις προεδρικές εκλογές. Στις εσωκομματικές εκλογές υπερίσχυσε και επελέγη ως υποψήφιος πρόεδρος των ΗΠΑ. Στις προεδρικές εκλογές όμως έχασε από τον Τζορτζ Χέρμπερτ Ουόκερ Μπους συγκεντρώνοντας το 45,6% των ψήφων και συγκεντρώνοντας μόλις 111 εκλέκτορες. Μετά τον θάνατο του Τεντ Κέννεντυ, ο Δουκάκης έχει παρουσιαστεί από πολλά ΜΜΕ ως πιθανός διάδοχός του στη Γερουσία.

Είναι παντρεμένος και έχει τρία παιδιά. Ξαδέρφη του ήταν η ηθοποιός Ολυμπία Δουκάκη. Τα τελευταία χρόνια διδάσκει στο πανεπιστήμιο του Λος Άντζελες.

Αναφορές
--------

1. 1 2  βιογραφικό Δουκάκη Αρχειοθετήθηκε 2009-08-21 στο Wayback Machine. άρθρο της ιστοσελίδας voiceofgreece.gr
2. ↑  «Michael Dukakis» (στα αγγλικά). *Wikipedia*. 2021-02-08. .
3. ↑  Αποτελέσματα εκλογών 1986, άρθρο της ιστοσελίδας ourcampaigns.com
4. ↑  Αγώνας δρόμου για την γερουσία Αρχειοθετήθηκε 2009-08-30 στο Wayback Machine. άρθρο του in.gr

Βιβλιογραφία
------------

* Carlson, Margaret (June 20, 1988). «A Tale of Two Childhoods». *Time*. Αρχειοθετήθηκε από το πρωτότυπο στις 2007-03-12.. Ανακτήθηκε στις 2023-08-12.
* Ducat, Stephen J. (2004). *The Wimp Factor: Gender Gaps, Holy Wars, and the Politics of Anxious Masculinity*Απαιτείται δωρεάν εγγραφή. Boston: Beacon Press. σελίδες 84–99. ISBN 0-8070-4344-3.
* Nyhan, David (1988). *The Duke: The Inside Story of a Political Phenomenon*. Warner Books. ISBN 0-446-35454-6.
* Ruttman, Larry (2005). *Voices of Brookline*. Portsmouth, New Hampshire: Peter E. Randall. σελίδες xvii–xx and 194–198. ISBN 1-931807-39-6.

Εξωτερικοί σύνδεσμοι
--------------------

* Πολυμέσα σχετικά με το θέμα  Michael Dukakis στο Wikimedia Commons

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 3764338
* **ΕΒΕ**: 45357
* LCCN: n80011660
* ISNI: 0000 0001 1436 8728
* GND: 118879693
* SUDOC: 029383722
* BNF: cb12102234z (data)
* BIBSYS: 90583537
* ULAN: 500216108
* NLA: 35414330
* NDL: 00620603
* NKC: jx20060426001
* BNE: XX5400059
* CiNii: DA02941101

 |

 |